Diari Oficial de la Generalitat Valenciana


Sumari del DOGV 9514, del 18-01-2023 (2023/340)

RESOLUCIÓ de 12 de gener de 2023, de la presidenta del Consell Jurídic Consultiu de la Comunitat Valenciana, per la qual acorda la correcció d'errades i ampliació del termini de presentació de sol·licituds a la convocatòria número 4/22, tècnic o tècnica mitjans de promoció, aprovada mitjançant la Resolució de 21 de desembre de 2022, de la presidenta del Consell Jurídic Consultiu de la Comunitat Valenciana, a l'empara del procés excepcional d'estabilització pel sistema de concurs de mèrits previst en la Llei 20/2021, de mesures urgents per a la reducció de la temporalitat en l'ocupació pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9514

Data del DOGV
:   18-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/340


Data del document
:   12-01-2023

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Correcció d'errades

RESOLUCIÓ de 12 de gener de 2023, de la presidenta del Consell Jurídic Consultiu de la Comunitat Valenciana, per la qual acorda la correcció d'errades i ampliació del termini de presentació de sol·licituds a la convocatòria número 4/22, tècnic o tècnica mitjans de promoció, aprovada mitjançant la Resolució de 21 de desembre de 2022, de la presidenta del Consell Jurídic Consultiu de la Comunitat Valenciana, a l'empara del procés excepcional d'estabilització pel sistema de concurs de mèrits previst en la Llei 20/2021, de mesures urgents per a la reducció de la temporalitat en l'ocupació pública. [2023/340]  
  
El 23.12.2022 es va publicar en el Diari Oficial de la Generalitat Valenciana la Resolució de 21.12.2022, de la presidenta del Consell Jurídic Consultiu de la Comunitat Valenciana (d'ara en avant, CJCCV), per la qual es convoca el procés excepcional d'estabilització pel sistema de concurs de mèrits per a cobrir les places previstes en la Resolució d'aquesta presidència de 31.05.2022, per la qual es fa pública l'oferta d'ocupació pública del CJCCV per a l'any 2022, pel que fa als processos d'estabilització previstos en la Llei 20/2021, de mesures urgents per a la reducció de la temporalitat en l'ocupació pública (DOGV 9496, 23.12.2022).  
En la resolució mencionada, dins de l'annex II relatiu a les convocatòries per al sector d'administració especial, en el subgrup A2, s'hi inclou la convocatòria 4/22, corresponent al lloc de tècnic mitjà o tècnica mitjans de promoció, per al qual s'exigeix el requisit de titulació de diplomatura universitària o equivalent i grau superior de la Junta Qualificadora de Coneixements de Valencià.  
No obstant això, en les característiques de la plaça esmentada que es convoca s'observa una errada de transcripció, ja que s'hi recullen les retribucions reconegudes amb anterioritat a quan va ser modificada la seua classificació mitjançant la Resolució de la presidenta del CJCCV de 12.03.2020, per la qual cosa s'ha de rectificar l'errada mencionada, i també concedir un nou termini de presentació de sol·licituds per a la convocatòria 4/22.  
Pel que queda exposat, i en exercici de les funcions atribuïdes a aquesta presidència per l'article 5 de la Llei 10/1994, de 19 de desembre, de creació del Consell Jurídic Consultiu de la Comunitat Valenciana, i pels articles 21.a) i 25.c) del seu reglament,  
  
  
ACORDE  
  
Primer  
Rectificar puntualment la Resolució de 21 de desembre de 2022, acordada a l'empara del procés excepcional d'estabilització pel sistema de concurs de mèrits previst en la Llei 20/2021, de mesures urgents per a la reducció de la temporalitat en l'ocupació pública, en els termes següents:  
1. En l'annex II, sector administració especial, subgrup A2, el número de convocatòria 4/22 es rectifica com s'indica a continuació:  
  
On diu:  
  
«Núm. Convocatòria: 4/22  
Denominació: tècnic/a mitjà/ana de promoció  
Requisit de titulació: diplomatura universitària o equivalent i grau superior de la Junta Qualificadora de Coneixements de Valencià  
Places: 1  
Característiques de la plaça convocada:  
Retribucions: A2, Compl. Destinació 18 i Compl. Específic 26  
Funcions: traducció al valencià doctrina legal, memòria, dictàmens i altra documentació; formació al valencià.»;  
  
Ha de dir:  
  
«Núm. convocatòria: 4/22  
Denominació: tècnic/a mitjà/ans de promoció  
Requisit de titulació: diplomatura universitària o equivalent i grau superior de la Junta Qualificadora de Coneixements de Valencià  
Places: 1  
Característiques de la plaça convocada:  
Retribucions: A2, compl. destinació 20 i compl. específic 38  
Funcions: traducció al valencià doctrina legal, memòria, dictàmens i altra documentació; formació al valencià.»  
  
Segon  
Obrir un nou termini de presentació de sol·licituds per a la convocatòria número 4/22, tècnic mitjà o tècnica mitjans de promoció, de 20 dies hàbils, comptadors a partir de l'endemà de la publicació d'aquesta correcció d'errades en el DOGV, i les sol·licituds s'han de dirigir al Consell Jurídic Consultiu de la Comunitat Valenciana.  
  
Tercer  
Conserven la seua eficàcia les sol·licituds que s'hagen presentat a la mencionada convocatòria 4/22 amb anterioritat a la publicació d'aquesta correcció d'errades dins del termini atorgat a aquest efecte, i no és necessària una nova presentació de sol·licitud, sense perjudici del dret de les persones interessades a desistir d'aquesta.  
  
València, 12 de gener de 2023.- La presidenta del Consell Jurídic Consultiu de la Comunitat Valenciana: Margarita Soler Sánchez.